|  |  |  |
| --- | --- | --- |
|  ZnakRZS | Република СрбијаРепублички завод за статистику | ISSN 0353-9555 |
| **САОПШТЕЊЕ** | **ЗС81** |
| број 258 - год. LXXII, 27.09.2022. |  |
| **Одсек за статистику и рачуне животне средине** | СРБ258 ЗС81 270922 |

**Рачун физичког тока енергије, 2020.**

Рачуни физичког тока енергије бележе токове енергије, у тера џулима (ТЈ), из животне средине у економију (снабдевање енергијом из природних извора), унутар економије (производи), и из економије назад у животну средину (остаци). Рачуни физичког тока енергије пружају информације о енергетским токовима распоређеним на начин који је у потпуности компатибилан са концептима, принципима и класификацијама националних рачуна.

|  |
| --- |
| У 2020. години, укупна расположива енергија износила је 2 139 262 ТЈ, што је за 2,5% више у односу на 2019. годину. Највеће учешће у укупним токовима енергије бележе производи, 48,1%, а затим следе остаци са 30,5% и инпути природне енергије са учешћем од 21,4% |

**Табела 1.** Укупна расположива енергија

Република Србија

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2016 | 2017 | 2018 | 2019 | 2020 | 2020/2019 | 2020/2016 |
| TJ | индекс | индекс |
| **Укупно**  | **2174554** | **2221816** | **2095424** | **2086313** | **2139262** | **102,5** | **98,4** |
| Инпути природне енергије | 445963 | 437653 | 417837 | 425995 | 457156 | 107,3 | 102,5 |
| Производи | 1086768 | 1128553 | 1034588 | 1020224 | 1029937 | 101,0 | 94,8 |
| Остаци | 641824 | 655610 | 642999 | 640094 | 652169 | 101,9 | 101,6 |

|  |
| --- |
| **Графикон 1.** Укупна рсположива енергија, ТЈ |
|  |

Највећу количину енергије у 2020. години обезбедили су сектори економских делатности – 1 277 210 ТЈ (59,7%). Домаћинства су обезбедила 150 075 ТЈ (7,0%), а увоз је имао учешће у снабдевању енергијом од 11,9% (254 670 ТЈ). Из животне средине је обезбеђено 457 156 ТЈ (21,4%), а залихе енергије су износиле свега 150 ТЈ.

У односу на претходну годину, сектори економских делатности су обезбедили 1,9% више енергије за снабдевање, домаћинства 21,3%, док је увоз смањен за 10,2%. Из животне средине за снабдевање је коришћено 7,3% више енергије него претходне године, а залихе су биле на истом нивоу.

Сектори економских делатности и домаћинства у 2020. години су користили енергију у количини од 1 277 210 ТЈ, односно 150 075 ТЈ. Извоз енергије је износио 62 360 ТЈ. Ток енергије из економије према животној средини износио је 621 801 ТЈ, а залихе енергије су износиле 21 372 ТЈ.

У односу на претходну годину, сектори економских делатности су користили 1,9% више енергије, домаћинства 21,3%[[1]](#footnote-1), док је извоз повећан за 6,2%. Ток енергије у животну средину из економије био је за 1,8% већи него претходне године, док су залихе енергије биле мање за 47,2%.

**Табела 2.** Укупно снабдевање и употреба енергије према активности

Република Србија

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2016 | 2017 | 2018 | 2019 | 2020 | 2020/2019 | 2020/2016 |
| TJ | индекс | индекс |
| **Укупно**  |  | **2174554** | **2221816** | **2095424** | **2086313** | **2139262** | **102,5** | **98,4** |
| Сектори економских делатности | Снабдевање | 1354560 | 1382746 | 1266764 | 1252869 | 1277210 | 101,9 | 94,3 |
| Употреба | 1354560 | 1382746 | 1266764 | 1252869 | 1277210 | 101,9 | 94,3 |
| Домаћинства | Снабдевање | 125957 | 122443 | 122027 | 123770 | 150075 | 121,3 | 119,1 |
| Употреба | 125957 | 122443 | 122027 | 123770 | 150075 | 121,3 | 119,1 |
| Залихе | Снабдевање | 45 | 125 | 761 | 150 | 150 | 100,0 | 333,6 |
| Употреба | 28647 | 38446 | 25398 | 40514 | 21372 | 52,8 | 74,6 |
| Увоз /извоз | Снабдевање (Увоз) | 248030 | 278850 | 288035 | 283529 | 254670 | 89,8 | 102,7 |
| Употреба (извоз) | 59900 | 60222 | 68834 | 58743 | 62360 | 106,2 | 104,1 |
| Животна средина | Снабдевање | 445962 | 437653 | 417837 | 425995 | 457156 | 107,3 | 102,5 |
| Употреба | 606233 | 619667 | 612372 | 611008 | 621801 | 101,8 | 102,6 |
| Статистичка грешка | Снабдевање | - | - | - | - | - | - | - |
| Употреба | -741 | -1708 | 29 | -591 | 6444 | - | - |

|  |
| --- |
| **Графикон 2.** Укупно снабдевање и употреба енергије према активности, 2020. (ТЈ) |
|  |

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

**Методолошко објашњење**

Према централном оквиру система економских рачуна животне средине, у основи мерења физичких токова су токови природних импута, производа и остатака.

**Природни инпути** се односе на физичке токове из животне средине у економију. Централни оквир система економских рачуна животне средине дефинише природне инпуте као све физичке инпуте који се, као део економских производних процеса, узимају из животне средине или се директно користе у производњи. Они могу бити инпути природних ресурса, као што су минерални и енергетски ресурси, дрвни ресурси; инпути из обновљивих извора енергије, као што је соларна енергија, или други природни инпути.

|  |
| --- |
| **ПРИРОДНИ ИНПУТИ ЕНЕРГИЈЕ** |
| Фосилни инпути из необновљивих извора енергије |
| Инпути из обновљивих извора енергије воде |
| Инпути из обновљивих извора енергије ветра |
| Инпути из обновљивих извора енергије сунца |
| Инпути биомасе из обновљивих извора енергије |

**Производи** означавају сву робу и услуге настале у оквиру производње, као и увоз и извоз.

|  |
| --- |
| **ПРОИЗВОДИ** |
| Камени угаљ |
| Лигнит и тресет |
| Прерађени гасови |
| Прерада угља (кокс, катран од угља, брикет каменог угља, брикет мрког угља и производи тресета) |
| Сирова нафта, течности природног гаса и други угљоводоници, укључујући нафтне шкриљце  |
| Природни гас |
| Моторно гориво |
| Гориво за млазне моторе керозинског типа |
| Нафта |
| Дизел за транспорт |
| Гориво за ложење и остала гасна уља |
| Остаци уља за ложење |
| Рафинеријски гас, етан и течни нафтни гас |
| Остали нафтни производи, укључујући адитиве/оксигене и рафинисану основну сировину  |
| Нуклеарно гориво |
| Дрво, отпад од дрвета и друга чврста биомаса |
| Течна био-горива |
| Био-гас |
| Електрична енергија |

**Остаци** се односе на токове чврстих, течних и гасовитих материјала и енергије, који се одбацују, испуштају или емитују у животну средину.

|  |
| --- |
| **ОСТАЦИ** |
| Обновљиви отпад |
| Необновљиви отпад |
| Сви губици енергије (током експлоатације, дистрибуције, складиштења и трансформације) |
| Енергија уграђена у производе за неенергетску употребу |

**Табеле понуде и употребе изражене у физичким јединицама** обезбеђују рачуноводствени оквир који омогућава потпуно и доследно праћење физичких токова (материјал и енергија) из животне средине у економију, унутар економије и из економије у животну средину.

Оквир за обрачуне у табелама понуде и употребе потиче из националних рачуна. Док монетарне табеле понуде и употребе разматрају само трансакције унутар економије, физичке табеле понуде и употребе обухватају и физичке токове између економије и животне средине.

Оквир за физичке табеле понуде и употребе има исти формат и структуру, у редовима су приказани различити типови физичког тока (природни инпути, производи и остаци), а у колонама су приказани токови енергије према пореклу и одредиштима (производне активности, тј. економске делатности), активности потрошње (тј. домаћинства), акумулација (промене залиха произведених средстава и залиха производа), размена са иностранством (увоз и извоз), и животна средина (снабдевање природним енергетским инпутима и остаци).

**Табела физичког снабдевања** приказује токове енергије према пореклу, тј. ко је произвођач (економске делатности, домаћинства, залихе, размена са иностранством и снабдевање из животне средине).

**Табела физичке употребе** приказује токове енергије према свом одредишту, тј. показује ко користи или прима одговарајући физички ток (производња, потрошња, залихе). На овај начин сваки ток енергије се приказује два пута: на почетку и крају свог одредишта.

Контакт:  bojana.krzalic@stat.gov.rs; тел.: 011 2412-922, лок. 410

Издаје и штампа: Републички завод за статистику, Београд, Милана Ракића 5
Tелефон: 011 2412-922 (централа) • Tелефакс: 011 2411-260 • stat.gov.rs
Одговара: др Миладин Ковачевић, директор
Tираж: 20 ● Периодика излажења: годишња

1. Домаћинства бележе повећану потрошњу енергије услед повећања потрошње огревног дрвета и угља за грејање. [↑](#footnote-ref-1)